ການພົວພັນຫວຽດນາມ-ອາເມລິກາພັດທະນາຕາມທິດນັບມື້ນັບດີງາມກ່ວາ
ການພົວພັນລະຫວ່າງ ຫວຽດນາມ - ອາເມລິກາ ພັດທະນາຕາມທິດນັບມື້ນັບດີງາມກ່ວາ - ນີ້ແມ່ນຂໍ້ສັງເກດຂອງພົນໂທ ຫງວຽນຈີ໋ວີ້ງ, ລັດຖະມົນຕີວ່າການກະຊວງປ້ອງກັນປະເທດ ຫວຽດນາມ ໃນການຕ້ອນຮັບທ່ານ Daniel Russell, ຜູ້ຊ່ວຍວຽກຂອງລັດຖະມົນຕີວ່າການກະຊວງການຕ່າງປະເທດ ອາເມລິກາ ຮັບຜິດຊອບພາກພື້ນ ອາຊີຕາເວັນອອກ ແລະ ປາຊີຟິກ, ພວມມີການຢ້ຽມຢາມ ແລະ ເຮັດວຽກຢູ່ ຫວຽດນາມ ໃນວັນທີ 9/5. ທ່ານພົນໂທ ຫງວຽນຈີ໋ວີ້ງ ສະແດງຄວາມປາດຖະໜາຢາກໃຫ້ຝ່າຍ ອາເມລິກາ ສືບຕໍ່ຊ່ວຍເຫຼືອ, ແບ່ງປັນບົດຮຽນກັບ ຫວຽດນາມ ໃນບັນດາຂົງເຂດສ້າງກຳລັງເຂົ້າຮ່ວມການເຄື່ອນໄຫວຮັກສາສັນຕິພາບ, ກຳຈັດທາດພິດດີໂອຊິນ, ຊອກຫາ ແລະ ທຳລາຍລູກລະເບີດບໍ່ທັນແຕກ, ບັນດາວັດຖຸລະເບີດ ທີ່ຍັງຕົກຄ້າງພາຍຫຼັງສົງຄາມ ກໍ່ຄືຜັນຂະຫຍາຍໂຄງການຊອກຫາອັດຖິທະຫາຍທີ່ຫານສາບສູນໃນສົງຄາມຢ່າງມີປະສິດທິຜົນ.
ທ່ານ Daniel Russell, ຜູ້ຊ່ວຍວຽກຂອງລັດຖະມົນຕີວ່າການກະຊວງການຕ່າງປະເທດ ອາເມລິກາ ເຊື່ອໝັ້ນວ່າ: ໄລຍະຈະມາເຖິງ, ການຮ່ວມມືປ້ອງກັນປະເທດ 2 ຝ່າຍ ຫວຽດນາມ - ອາເມລິກາ ຈະສືບຕໍ່ໄດ້ຮັບການປັບປຸງ ແລະ ພັດທະນາ, ປະກອບສ່ວນຊຸກຍູ້ສັນຕິພາບ, ການຮ່ວມມືຢູ່ພາກພື້ນ ແລະ ຢູ່ໃນໂລກ. ທ່ານພົນໂທ ຫງວຽນຈີ໋ວີ້ງ ແລະ ທ່ານ Daniel Russell ລ້ວນແຕ່ສະແດງຄວາມພາກພູມໃຈຕໍ່ການຢ້ຽມຢາມ ຫວຽດນາມຂອງທ່ານປະທານາທິບໍດີ ອາເມລິກາ Barack Obama ຄາດວ່າຈະດຳເນີນໄປໃນໄລຍະຈະມາເຖິງ, ຫວັງວ່າການຢ້ຽມຢາມຈະບັນລຸຜົນສຳເລັດຢ່າງດີງາມ, ສືບຕໍ່ປະກອບສ່ວນຊຸກຍູ້ການພົວພັນລະຫວ່າງ 2 ປະເທດໃຫ້ຂຶ້ນສູ່ລະດັບສູງໃໝ່.
(ແຫຼ່ງຄັດຈາກ VOV)